section_heading: Biološke karakteristike
paragraph_text: Široko je vjerovanje kako se lik Absola temelji na liku Bargesta, mitskog noćnog psa-duha koji živi u planinama. Ipak, moguće je također da se temelji na egipatskim sfingama. Jednako vrijedno spominjanja oblik je njegove glave: većinskim dijelom bijelo krzno na glavi s tamnoplavim draguljem na čelu, tamnoplavo lice i britva koja se pruža uz lice, u visinu. Ovaj oblik, kao i sam Absol, vjerojatno je utemeljen na simbolu i načelima jina i janga.